- Tazeddamt yeḥmel yeẓri-is, imeṭṭawen ttequduren, tenna-as: « A Ṛebbi! Wissen anda llan warraw-iw msakit? » - Tɛawed tikelt nniḍen tɛewweq selan-as-d warraw-is, nnan-as-d ɣef yiwet n tikelt s laɛwaq: « Aqellaɣ daki! Aqellaɣ daki.» - Dɣa tuzel teldi-asen-d tawwurt, tesuden-iten, tenna-asen: « Aya tarwa ɛzizen, ukan ad teẓṛem aceḥal ferḥeɣ mi ken-walaɣ, ahat taɛyam mlih, yerna tluẓem, i kečč ṭuṭaḥ ṭuṭeḥ meskin, tumseḍ mliḥ iya ad k-bedleɣ.» Ṭuṭaḥ ṭuṭaḥ meskin, d mmi-is ameqqeran, d netta i tḥemmel kter n wiyaḍ, xaṭer d acaɛlal. Qqimen-d ɣer tabla, ččan ɛemren tiɛbuḍin-nsen, yuɣal-asen-d ṛṛuḥ i baba-tsen akked yemma-tesen, imir ḥekkan-asen-d ɣef lweḥc i d-yeɣelin fell-asen di lɣaba, uɣalen kul-ass hedren gar-asen. Argaz lɛali akked tmeṭṭut-is ferḥen mi d-uɣalen warraw-nsen ɣer ijufar-nsen, ad qimen zehan ferḥen madam mazal urɛad i kfan idrimen. Maɛna akken kfan idrimen s usaref, yeɣeli-d tikelt nniḍen fell-asen igenni si leḥzen, ɛawden xememen ad ten-ḍegren tikelt nniḍen, maɛna tikelt-a ad ten-sbaɛden kter n tikelt tamezwarut.